– Беларусь прыйшла да незалежнасці аб’ектыўна. Не было б БСГ – не ўтварылася б БНР, не было б беларускіх нацыянал-камуністаў – не была б утворана БССР, не было б БНФ і яе фракцыі ў Вярхоўным Савеце – не так хутка мы б атрымалі незалежнасць. Былі людзі, якія хацелі гэта рабіць, былі людзі, якія гэта рабілі, і былі людзі, якія гэта нарэшце зрабілі. Рэспубліка Беларусь адбылася як незалежная дзяржава, і мы бачым гэта нават ў дзеяннях цяперашніх уладаў. І урад, і прэзідэнт дзейнічаюць ад імя прызнанай ва ўсім свеце дзяржавы. Мы маем шмат унутраных праблемаў, але гэта ў большай ступені ўжо ўнутраныя праблемы незалежнай дзяржавы.